b'\n_START_ARTICLE_\nRiskibisnes\n_START_SECTION_\nJuoni\n_START_PARAGRAPH_\nElokuva kertoo tavallisesta nuorukaisesta, joka j\xc3\xa4\xc3\xa4 yksin kotitaloon vanhempien matkan ajaksi, ja t\xc3\xb6pp\xc3\xa4ilyns\xc3\xa4 takia joutuu rahanansaitsemiseksi j\xc3\xa4rjest\xc3\xa4m\xc3\xa4\xc3\xa4n talossa paljon paheellista toimintaa vanhempien tiet\xc3\xa4m\xc3\xa4tt\xc3\xa4. Kaikki k\xc3\xa4\xc3\xa4ntyy lopulta parhain p\xc3\xa4in.\n_START_SECTION_\nMusiikki\n_START_PARAGRAPH_\nRiskibisneksess\xc3\xa4 musiikki oli t\xc3\xa4rke\xc3\xa4 osa elokuvan tunnelmaa. Tangerine Dream vastasi p\xc3\xa4\xc3\xa4osin elokuvamusiikista, ja julkaisi my\xc3\xb6s elokuvan soundtrack eli elokuvamusiikki-levyn, jolla Tangerine Dreamin lis\xc3\xa4ksi oli Bob Seger, Muddy Waters, Jeff Beck, Prince, Journey ja Phil Collins.\n_START_SECTION_\nVastaanotto\n_START_PARAGRAPH_\nElokuva oli Tom Cruisen ja De Mornayn l\xc3\xa4pimurtoelokuva ja molemmat nousivat kansainv\xc3\xa4liseen maineeseen rooleistaan elokuvassa. Tom Cruise sai roolistaan Golden Globe -ehdokkuuden._NEWLINE_The New York Timesin kriitikot valitsivat Riskibisneksen vuonna 2004 yhdeksi kaikkien aikojen tuhannesta parhaasta elokuvasta maailmassa.'